b'\n_START_ARTICLE_\nHanved\n_START_SECTION_\nHistorie\n_START_PARAGRAPH_\nI den danske tid h\xc3\xb8rte kommunen under Hanved Sogn (Vis Herred) og delvis i Overs\xc3\xb8 Sogn (Ugle Herred). _NEWLINE_Hanved bliver f\xc3\xb8rste gang n\xc3\xa6vnt i 1231. Navnet er sammensat af Han, der er afledt af personnavnet Hanno, som var en dansk ridder og ved, der betyder skov. Bynavnet betyder alts\xc3\xa5 Hannos skov. Hanved, H\xc3\xb8rup, Timmersig, Ellund og Gottrupelle h\xc3\xb8rte under den danske konge, mens Hyllerup h\xc3\xb8rte under den slesvigske biskop . _NEWLINE_Byens kirke blev bygget i 1100-tallet i valdemarstiden i romansk stil. Kirken var en af de f\xc3\xb8rste kirker, der er bygget i det dav\xc3\xa6rende S\xc3\xb8nderjylland. T\xc3\xa5rnet kom til o. 1500. Ved en brand i 1882 nedbr\xc3\xa6ndte st\xc3\xb8rstedelen af kirken, men den blev efterf\xc3\xb8lgende genopbygget og genindviet i 1884. Kirkekskibets vestlige hj\xc3\xb8rne stammer endnu fra den forhenv\xc3\xa6rende kirke. Hanved er i dag s\xc3\xa6de for amstforvaltningen og har b\xc3\xa5de dansk og tysk skole. _NEWLINE_Byen er i dag mest kendt i sammenh\xc3\xa6ng med h\xc3\xa5ndboldgruppen SG Flensburg-Handewitt. Selvom klubben har nu hjemmebane i den nye Flens-Arena i Flensborg, var Hanveds Wikingerhalle fra 1975 skueplads for mange bundesliga-kampe op til 1995. Wikingerhalle har en kapacitet p\xc3\xa5 2000 sidde- og st\xc3\xa5pladser. Den er nu hjemmebane for klubbens andenhold og mange ungdomshold.\n_START_SECTION_\nFlag\n_START_PARAGRAPH_\nKommunens flag er afledt af kommunev\xc3\xa5benet. Den s\xc3\xb8nderjyske l\xc3\xb8ve symboliserer Slesvig og relationen til Danmark. Den ottekantede egekrans st\xc3\xa5r for kommunenes otte bydele. De slesvigske farver gul og bl\xc3\xa5 henviser ligesom l\xc3\xb8ven til Slesvig eller S\xc3\xb8nderjylland. Gr\xc3\xb8n og guld er afledt af Jaruplund-Veddings gamle v\xc3\xa5ben.'